เขียนย่อหน้าเกี่ยวกับ วิกฤตรัสเซีย-ยูเครน ส่งผลให้ภาวะเงินเฟ้อสูงที่มาจากราคาพลังงาน
วิกฤตรัสเซีย-ยูเครน ที่ไม่มีทีท่าว่าจะจบลงนั้น ส่งผลกระทบให้ภาวะเงินเฟ้อสูงเป็นเวลานาน ผลที่เกิดขึ้นนั้นยังทำให้ราคาพลังงานและวัตถุดิบสูงขึ้นอีกด้วย เนื่องจากรัสเซียเป็นประเทศที่มีความสำคัญทั้งในดด้านตลาดน้ำมันและก๊าซธรรมชาติ ส่งผลให้มีความเสี่ยงต่อเส้นทางการไหลเวียนของพลังงานโลกอย่างชัดเจน และการที่รัสเซียเป็นผู้ผลิตสินค้าโภคภัณฑ์รายใหญ่ของโลกใน 4 กลุ่ม อันประกอบไปด้วย พลังงาน โลหะอุตสาหกรรม เกษตร และโลหะมีค่า ก็ส่งผลให้ราคาสินค้าโภคภัณฑ์สูงขึ้นอย่างต่อเนื่องเช่นกัน

บทเรียนจากย่อหน้านี้

ภาวะเงินเฟ้อสูงโดยเฉพาะจากราคาพลังงานและวัตถุดิบที่สูงขึ้นมากเป็นเวลานาน อัตราเงินเฟ้อทั่วโลกปัจจุบันอยู่ที่ระดับสูงสุดในรอบหลายทศวรรษ โดยเฉพาะหลังจากที่รัสเซียบุกยูเครน กรณีราคาพลังงาน รัสเซียเป็นหนึ่งในผู้เล่นสำคัญทั้งในตลาดน้ำมันและก๊าซธรรมชาติโลก สถานการณ์ปัจจุบันทำให้เกิดความเสี่ยงที่ชัดเจนต่อเส้นทางการไหลเวียนของพลังงานโลก และส่งผลให้ราคาสินค้าโภคภัณฑ์โลกพุ่งสูงขึ้นต่อเนื่อง เนื่องจากรัสเซียเป็นผู้ผลิตสินค้าโภคภัณฑ์รายใหญ่ของโลกใน 4 กลุ่ม ได้แก่


1. กลุ่มพลังงาน (Oil & Gas) 

2. กลุ่มโลหะอุตสาหกรรม (Palladium, Vanadium, Titanium, Platinum, Nickel, Aluminum) 

3. กลุ่มโลหะมีค่า (Diamond, Gold)  

4. กลุ่มเกษตร (Potash, Barley, Wheat) 
 
ทั้งยังมีกำลังการผลิตที่เชื่อมโยงกับห่วงโซ่คุณค่าของอุตสาหกรรมมากมาย มาตรการคว่ำบาตรรัสเซียของชาติตะวันตกจะมีนัยสำคัญและสร้างแรงกดดันด้านเงินเฟ้อที่เพิ่มขึ้นต่อเนื่อง ส่งผลลบต่อรายได้ของบริษัทจดทะเบียนโดยเฉพาะในยุโรปที่พึ่งพาพลังงานจากรัสเซีย รวมถึงสร้างแรงกดดันให้ธนาคารกลางอย่าง Fed และ ECB อาจต้องเร่งปรับขึ้นดอกเบี้ยตามเพื่อควบคุมเงินเฟ้อในช่วงที่สงครามเริ่มผ่อนคลายลงในระยะข้างหน้า
5.ความรู้ทางการเงิน,3.ตลาดการเงิน & ผลิตภัณฑ์และบริการทางการเงิน